
fieste dai... no 


e Roberto Muradore 


dats dal mont dal lavòr a 
esprimin doi aspiets gràfs: 
la grande cuantitàt di “lavòr 
no dopràt” de nestre economie 
regjonâl, e la valence sociàl 
negative di cheste potenzialitàt 
stracade. 
_Intal 2007, an precrisi, la 
cuantitàt di “lavòr no dopràt” 
in F-VJ e jere di 44.500 unitàts. 
Intal 2015 i lavoradôrs no impleàts 
a son stàts ben 95.500: 43.102 
disocupàts, 39.447 discoragjàts e 
13.018 “sospindùts”. Masse, pe 
tignude de coesion sociàl. La 
economie dal Friùl-Vignesie Julie, 
intal 2015, no à dopràt il 16,5% 
dal lavòr disponibil tal complès, 
ven a stài une persone ogni sîs! 
_Il lavòr no dopràt al riscje, 


A IL NUMAR 


D e“ Y 


PRE BELINE, UN AN 
DI CELEBRAZIONS 


© a pagjine 1,3e 11 

- Į events 

- Concors leterari 
dedicât a pre Toni 

€a pagjine 4 

AERJ R EIEI 

40 agns dopo: 

interviste cun 

Igor Londero 


© a pagjine 5 


Viags: dal màr Blanc 
al mâr Neri 


Un furlan in moto 
su lis stradis 
de Europe dal Est 


© a pagjine 9 

VETTE ETET 

I dets, il Vanzeli, fats 
storics, i conseis sul ort 

e lis rubrichis di ridi: 

la barzalete e Bete di Spere 
© a pagjine 10 

Il gnûf Liruti 

Il dizionari biografic Liruti 
si podarà lei “on line”: 

la vite e lis oparis 


di furlans impuartants 
inte storie 








i EDITORIAL 


Prin di Mai dal 2017: 


intal timp, di trasformà i sogjets 
coinvolts in personis in grant 
pericul di puaretàt e di metiju in 
situazions di deprivazion materiàl, 
tant che a testemonein lis desenis 
di miàrs di bisugnòs assistàts 

dal Banc Alimentàr e di chés altris 
associazions di volontariàt. 

_La crisi, dal 2008 al 2015, e à 
fat pierdi plui o mancul 23.000 
ocupàts. Il dàt plui negatîf tra lis 
regjons dal Nord Italie. 


_Intal ultin bieni in Italie e je stade 


une cressite ocupazionàl lizere 

che no à rivuardàt, però, la nestre 
regjon. La crisi e à falcidiàt il lavòr 
soredut di une vore di zovins, cussì 


come che intal rest dal paîs, e a son 


stàts “stratignùts” al lavòr, invezit, 
lavoradérs madùrs e anzians. Dal 


2008 al 2015 a son stàts pierdùts 
cuasi 50.000 puescj di vore tra 
chei une vore zovins e tra i zovins. 
_Il pericul al è che la espulsion 
dal marcjàt dal lavòr si trasformi 
par chescj in esclusion sociàl, 
margjinalitàt e esodi, cence podé 
tornà indaûr. Il teme centràl al è 

e al sarà chel dal lavôr, dai zovins 


in môt particolàr. Pal Friùl ancjemò 


di plui, calcolàt l'impuariment 
demografic, il scjampà tal forest 
dai nestris zovins e l'arest dai flus 
migratoris. Movìnsi cun urgjence 
cun politichis ativis dal lavòr 
incisivis, par mantignî un nivel 
dignitòs di benstà e di coesion 
sociàl. 

_E nol va dismenteàt che in Friùl 
e je une vere vocazion e culture 


Memorea pre Toni 
Beline: ereditat 


vive in int VIVE 


= Mauro Della Schiava 





A son dîs agns di cuant che pre 
Antoni nus à lassàts, timp indulà 
che si à scugnût usàsi a no cjatà pui 
lis sôs O/mis su La Vite Catoliche 
(si clamave cussì la rubriche che 

al veve, ndr), ni viodi la lûs piade 

al prin plan de canoniche di 


Visepente. Ma chest al è l’aspiet pui 


prosaic dal om, la presince fisiche. 
Lant sul trassendent, pre Antoni al 


reste une vore ben presint. 

Lis ideis no son smamidis, anzit 

a son une vore atuîls, come se a 
fossin scritis îr di sere: un fat che 
al fàs scrupulà su la sò capacitàt di 
analisi de realtàt. Mai soluzions 
Za prontis, ma provocazions a cirî 
cun atenzion une leture atualizade 
dal mont indulà che o vivìn e 

de nestre relazion cun chel stes. 


impleats 


dal lavòr, ancje dai zovins. No 
si sclarirès, intune altre maniere, 
il parcè che a fasin masse dispès, 
se lu cjatin, un lavòr precari, sot 
paiàt e cence prospetivis. 

_Pal lavòr e covente une 
economie che e funzioni ben. 
Lis impresis par podé competi 

a inovaran procès e prodots 
(industrie 4.0) e chest nol 
crearà, in tiermins di cuantitàt, 
gnûf lavòr, ma lu trasformarà 
une vore. Il lavôr, in definitive, 
nol cressarà in proporzion ae 
produtivitàt dai robots, anzit. 
_Si imponin, duncje, gnovis 
concezions e visions dal 

lavòr e gnovis modalitàts 

di redistribuzion de ricjece 


produsude. Il 


Cussì, ta chestis celebrazions di 
pre Antoni nus reste la sò memorie 
come om e lis sôs ideis profetichis 
che si cjapin sot braç. La memorie 
e je ché afetive de int che lu à 
cognossàùt e vivàt; lis intuizions a 
son il sò passepuart pe storie, la sò 
imortalitàt in tal mont dai oms. 


UNE SERIE DI INIZIATIVIS IN 
CHEST SENS SI SON METUDIS 
DONGIJE, cun tancj protagonisc] 
de vite culturàl furlane, e di tante 
int. O vin di fà atenzion al concet 
di celebrazion, parcè che si preste 
a une strumentalizazion facile. 
Pre Toni stes al citave pre Checo 
cuant che al diseve che il podé ti 
da cuintri; cuant che nol rive, ti 
compre; se nol rive nancje li, ti 
dopre. Pre Antoni al reste un pont 


di riferiment fuart par cui che lu lei 


sedi cul cûr che cul cjàf; al sburte 
ae coerence fuarte, indulà che il 


compromès nol pues jessi une scuse 


par stà cun ducj, ma par sielzi 
cun fuarce une posizion radicàl, 
ma mai fondamentaliste, sierade. 


Par chel, il pericul di un pre Antoni 


“ecumenic” che al va ben a ducj al è 
un pericul reàl. 


IL TROI DI CHÉS OLMIS, di 
chel cjaminà intal mont, nus è stàt 
mostràt, che dîs agns dopo al reste 
une ereditàt cjapade sù di tancj di 
lôr che no à di jessi doprade par 
metile tune scansie di un museu, 
ma che e resti come che lui, o cròt, 
le vedi simpri interpretade: vive in 
int vive. Il 

(A pagjine 11, lelenc des iniziativis 
in memorie di pre Toni) 

Dopo 
la fieste, 
indenant cun 
cûr e fantasie 


e Dree Valcic 


2 


i 





K O crôt che al sedi just fà un 
belang des manifestazions che a 
son stadis fatis in dut il Friùl pe 
fieste dai 3 di Avrîl. Un belang 
che al pues dome che jessi positîf, 
viodudis lis tantis iniziativis che lu 
àn caraterizàt. 


X Prin di dut graciis di Sapade 
che e à acetàt i partecipants cun 
grant afiet e simpatie. O ribat 

che la bataie pal so tornà al Friùl e 
rapresente un moment fondamentàl 
pal nestri riscat democratic, dopo 
decenis di gjestion intolerabile 

dal podé de bande dai partîts 
talians. Ma o vuei sotlineà — di là 
di chés che a àn vàt adesion plui 
penze e di chés che a àn regjistràt 
minòr partecipazion di public — il 
numar di conferencis, incuintris, 
dibatiments organizàt de Assemblee 
de comunitàt linguistiche furlane. 


“xx A àn dimostràt la sensibilitàt 
cressinte dai sindics, des 
aministrazions, a fà dai 3 di 
Avrîl une vere fieste nazionàl, un 
ricognossiment istituzionàl che dal 
sigùr di bessòl nol baste, ma che 
al vierç un varc impuartant intal 
aparàt statàl, che si è mostràt fin 
vué difensòr convint di un ordin 
regjonàl, copie cjarbon di chel 
centràl. 


XK Se duncje il risultàt istituzionàl 
al è stàt bon, dal an prossim o vin di 
spietàsi e domandà alc di plui. No 
si trate di abandoni il rûl dai 
Comuns, ma anzit di rinfuargàlu 
sul plan de partecipazion 

popolàr. Dongje dai moments 

di memoreament, dal lòr just 
rapuartàsi aes tematichis e ai 
problemis contemporanis, al va 
cjatàt il spazi e i mùts par che 

il ricuart di chê date al deventi 
moment di vere fieste popolàr, 

(al va indevant a pagj. 2) © 

© (di pagj. 1) 
Dopo la fieste, indenant 
cun clr e fantasie 


cun dut chel contor di elements 
che le fasin cussì, dai bancuts ai 
barachins, dai bai ai cjants. 

La cussience di celebrà la nestre 
fieste, ché dal popul furlan, e à di 
deventà ocasion di gjonde, di une 
voie ricjatade di stà insiemi. 


xk Une vision duncje coletive che 
nus permeti ancje di bati ché brute 
e vecje abitudin di tancj “furlaniscj” 
sieràts inte logjiche dal propri 
gruput o intal pretindi arogant di 
jessi i unics cu la veretàt te sachete. 


kk Un fenomen che si mostre 
inte sò gramece infinide su 
Facebook che, di strument potent 
di comunicazion, di propagande, 
si viòt dispès ridusùt al scambi 

di acusis salvadiis e mutuàls, ae 
autocelebrazion dal propri jo, 

al sbroc di chés che a somein 

plui ossessions personàls che no 
resonaments politics. 


$ In viste des prossimis 

elezions, stait sigûrs, lis ocasions si 
moltiplicaran, creant chel clime di 
inciertece, di disilusion permanente, 
di malfidence intal rivà a fàje. 

A fà ce? A meti fin al predomini 
de partitocrazie taliane, a fermà la 
ruvine dal Friùl. Cemàt? Vincint 
lis regjonàls, cuntune grande e 
uniche liste autonomiste. 


k Fantasie? Cun ce crodéso 
che si cambii il mont, se no cul 


sium di alc. Il 

«Fedél al pinsîr dal gno predecessòr, 
Alfredo Battisti, o dîs che la Glesie, 
come pûr lis istituzions civîls, a àn 
di operà par mantignî vive intal 
popul furlan la cussience de proprie 
identitàt. Un popul 

al sparìs cuant che al piert la 
proprie anime che, intal càs dal 
Friùl, e je leade a strent cui valòrs 
cristians». Chestis lis peraulis dal 
arcivescul di Udin Andrea Bruno 
Mazzocato, vie pe messe inte glesie 
parochiàl di Sante Margarite, 

fate pe Fieste de Patrie dal Friùl 

a Sapade/Plodn. Une Sapade 

dute imbandierade, cun tante int, 
plui di 30 sindics e un grum di 
aministradòrs locài pe ricorence che 
e memoree la date dai 3 di Avrîl dal 
1077. 


IL MOMENT DI SIGÙR PLUI 
FUART al è stàt la leture in lenghe 
todescje de bole dal Imperadòr 
Indrì IV, l'at di fondazion de Patrie 
dal Friùl, e po dopo e je tacade la 
cerimonie civîl. 

Di bande sò, il sindic Manuel 
Piller Hoffer, saludant e dant il 
benvignàt al à sostignàt cemût che 
la sò comunitàt e à dirit di jessi 
scoltade e di no viodi imberdeat il 
percors pal passag de Regjon Venit 
al Friùl-Vignesie Julie che al dure 
di plui di 9 agns. E inevitabilmentri 
la cuistion Friùl-Venit e je tornade 
a scjaldàsi, cun cualchi mugugnade 
cuant che si è metàt in lûs che 
nissun, di Zaia in jù, al à partecipàt 
ae ricorence. 


DI BANDE SÒ, IL PRESIDENT 
DE PROVINCIE DI UDIN 
PIETRO FONTANINI alà 

domandat il rispiet de democrazie 
intal càs des spietis manifestadis a 
clàr dai sapadins. 

Il president dal Consei regjonàl 
Franco Iacop, al à batût sul concet 
dal Friùl, regjon autonome fate 

di “comunitàt di comunitàts”: 

«La vicende di Sapade/Plodn e 
de sô rivendicazion, che nus cjate 
solidaris, e à di insegnànus a tornà 
protagoniscj de nestre storie». 

Fra Sapade e il Friùl «no esistin 
distancis, ma une sole identitàt» 
al à declaràt l'assessòr regjonàl ae 
culture Gianni Torrenti, intervignût 
in rapresentance de Zonte. Un 
concet rimarcàt di Lorenzo Fabbro, 
president de ARLeF: «cun cheste 
celebrazion, il Friùl al va di là 

dai siei confins istituzionài ma, 
soredut, di là dai confins mentài, 


il belanç 


par promovi la cussience sociâl di 
un popul e des sôs tantis lenghis 
che a domandin di viodi rispietâts i 
lôr dirits». 


AE MANIFESTAZION AL JERE 
PRESINT ANCJE CUALCHI 
CONSEÎR REGJONAL; i 
rapresentants de minorance slovene 
e dal Comitàt referendari; Dree 
Valcic, il president de clape Patrie 
dal Friùl editore dal nestri gjornàl; 
Lorenzo Zanon, president dal 
Istitàt Ladin Furlan Pre Checo 
Placerean; il president de Societàt 
Filologjiche Furlane Federico 
Vicario, e Enrico Peterlunger, 
rapresentant de Universitàt dal 
Friùl. Respirà laiar dal Comelic 

à fat ben al Friûl e ai furlans; la 
sperance cumò e je che l’impegn 


testemoneàt di dutis lis istituzions 
nol ledi al mancul, par continuà 

a sburtà par une Sapade/Plodn 
furlane. I 


— < 


Chês altris 
manifestazions 


Lis celebrazions de Fieste de Patrie 
dal Friûl a son ladis indevant 
fintremai ai 15 di Avrîl in graciis 
di un calendari siôr di plui di 100 
events promovàts su dut il teritori 
furlan de bande di Comuns, ents e 
associazions. Come chês, un grum 
partecipadis, imaneadis de Assemblee 
de comunitàt linguistiche furlane ator 
par dut il Friûl, cun tancj relatòrs 
che a àn partecipàt in maniere 
volontarie: «Dutis lis comunitàts, 
ancje chés pigulis, a àn dirit ae 
autodeterminazion esercitade 

in maniere democratiche — al è 

stàt il pinsîr di Diego Navarria, 
president de CliF —. Al devente 
alore necessari doprà simpri miòr la 
autonomie regjonàl par valorizà ce 
che di bon al è stàt fat fin chi e par 
eliminà ciertis ombris impuartantis 
che ancjemò a restin al orizont». 
Pes scuelis de infanzie, primariis 

e secondariis di prin grât dal Friùl 
invezit al è stàt inmaneàt il concors 
a premis Emozions furlanis in viag 
pal teritori, promovàt dal Ufici 
Scolastic Regjonàl. L'Istità! Ladin 
Furlan "Pre Checo Placereani", al 

à invezit promovàt il concors pe 
composizion dal imni uficiàl de 
Patrie dal Friùl; il vincidér al sarà 
premiàt in ocasion de prossime 


edizion, tal 2018. (D. Zan.) E 





Intal més di Mars si son davuelts 
I Stàts Gjenerài dai coregjondi de 
Americhe Latine in Argjentine, 

a Buenos Aires. Une delegazion 
dal guvier regjonàl vuidade de 
presidente Serracchiani e dal 
assessòr ae culture Torrenti e à 
incuintràt i emigràts furlans in 
Americhe dal Sud, in Argjentine 
e Uruguay. Presints ancje i 
rapresentants des associazions dal 
F-V] che a viodin dai coregjonài 
che a son vie pal mont. Sui gjornài 
si à fevelàt di chest dome par vie 
che Debora Serracchiani, vie pal 
viac, e à incuintràt rapresentants 
dal guvier argjentin par pandi la 
impuartance dal puart di Triest 

e par cirî di invià altris acuardis 
economics. Ché altre notizie che 
si à savàt e je stade che il sindic di 
Triest Di Piazza al è stàt rapinàt a 
Buenos Aires intant che al jere in 
machine cu la femine e il puartevòs. 
Di chel che si à fevelàt vie pai 
Stàts Gjenerdi nol è stàt scrit piç. 
Une mancjance curiose, stant che 
propit i nestris emigràts a son stàts 
la puarte par rivolzisi in maniere 
privilegjiade viers di chei Paîs di 
bande de numerose delegazion 
vignude dal Friùl-Vignesie Julie. 
Nissune peraule, par esempli, a 
proposit dal document presentàt 
dai Fogolàrs de Americhe Latine 

li che si presentavin une serie di 
istancis su dirits e promozion. 
Cuistions che, di ce che o sin rivàts 
a savé, no àn vût cetant acet di 
bande dai sorestants regjonài. Dut 


Stats Gjenerdi dai coregjondi 
in Americhe Latine: 
protagonist... il puart di Triest 


e Dree Venier 





càs, nus somee interessant publicà 


chestis richiestis par savê ce che a 
pensin e ce che a volaressin chescj 
“furlans de altre bande dal mont”. 
Velis... 


Ae Zent.me Presidente 
Serracchiani, Preseât Assessôr 
Torrenti, Rapresentants des 
Associazions dai Coregjonâi tal 
mont (...) la nestre comunitàt 
organizade intai Fogolàrs us propon 
vot ponts che o calcolìn strategjics 


par consolidà lis nestris azions sul 
continent e aprofondî il rapuart 

cu la Patrie dal Friùl. (...) Chescj 
vot ponts si sintetizin dentri di doi 
macro temis. 


DIRITS E DOVÉS CIVÎI 

O domandìn il rinovament de Leg 
379/2000 dal Parlament talian 
Ricognossiment de citadinance taliane 
ai dissendents di residents nassùts 
intai teritoris in ché volte cjapàts 
dentri tal imperi austroongjarés al 
moment de migrazion par ricognossi 
la italianitàt dai emigràts partîts 
tra il 1876 e il 1920 cun passepuart 
austriac. Par chest motîf, tancj dai 
dissendents di personis emigradis 
dal Friùl orientàl o dal Friùl de 
Basse no puedin ancjemò acedi al 
dirit di citadinance taliane. 

Facilità l'acès ae citadinance 
taliane intai consolàts ridusint lis 
proceduris burocratichis e fà sù 
struturis buinis pal trasferiment di 
certificàts di nassite di comuns e 
parochiis dal Friùl. 

O riclamìn il dirit di rapresentance 
intal Consei Regjonàl tant che 


furlans citadins tal forest e il dirit 
di votà e di jessi votàts tes elezions 
regjonàls, cemùt che al sucét a nivel 
nazionâl. 

O proponìn la creazion di un Ufici 
de Regjon F-VJ in Argjentine, 
Brasîl e Uruguay, stant il numar 

di dissendents di furlans, pal 
distrigament di ats e di pratichis di 
vari gjenar. 

O proponìn ae Regjon F-VJ 

che dutis lis associazions che a 
domandin finanziaments regjonâi 
a sedin obleadis a jessi costituidis 
in entitâts ricognossudis de leç 

e che la assegnazion des risorsis 

e sedi corelade a strent al numar 
dai membris, determinât in mût 


afidabil. 


INIZIATIVIS CULTURÂLS, 
DI FORMAZIONE 

DI COOPERAZION 
INTERNAZIONAL: 

Cressi la ufierte di oportunitàt di 
formazion in Friùl pai zovins, pai 
professioniscj e pai adults di origjin 
furlane e favorî l'interscambi cui 
zovins furlans resident in Friùl-V]. 
Favorî progjets e scambis 

tra associazions furlanis e 
imprenditòrs furlans in diviersis 
parts dal mont, furnint i struments 
mediatics che a coventin. 

Promovi progjets di cooperazion 
internazionîl tra i paîs sede de 
emigrazion furlane, la Regjon 
F-VJ e la Union Europeane, 
calcolantnus tant che partner 
strategjics. Il 

513 di Avril: un sburt 


ancje pe autonomie 


= Walter Tomada 


Alc di gnîf al è tal aiar pai nestri 
paîs: la voie di riscuvierzi une 
identitàt cetant antighe e je tornade 
di mode, a cjalà lis tantis salis plenis 
di int che e à cjapàt part ai tancj 
incuintris inmaneàts sul teritori 

in ocasion de Fieste de Patrie. 
Merit de iniziative de Assemblee 

di Comunitàt Linguistiche, che e à 
puartàt in 35 Comuns tancj relatòrs 
che a 940 agns dai 3 di Avrîl dal 
1077 a àn spiegàt sore nuie (dome 
par “amôr di Patrie”) ator par dut 

il Friûl la storie e la atualitât di 
chest inovâl; ma a son stadis tantis 
altris lis iniziativis su chest teme, e 
tancj i citadins che a àn tirât fûr lis 
bandieris cu la acuile dai scansei. 


IN TIERMINS DI “MARKETING 
DES IDEIS”, MAI COME IN 
CHEST MOMENT LA DOMANDE 
DI FRIÙL E JE IN CRESSITE: 

e lis resons a son tantis, intun 
moment dulà che a nivel 
internazionâl, talian e nostran a son 
simpri mancul i ponts di riferiment 
par chei che a cirin di lei la realtât 
intune maniere culturalmentri 
coerente e moralmentri corete. La 
lint di globalizazion, doprade fin 
cumò ad implen, no baste plui: e 
come che ai timps dal taramot la 
nestre int si è peade ae bandiere 

e ae sô identitât di comunitât 

par tignî dûr e par fà sù un altri 





gnûf Friùl, cumò al è deventàt 
ancjemò une volte necessari peàsi 
aes nestris lidrîs. Parcè? Par resisti 
ae tampieste di un mont che i 
taramots determinàts dal marcjàt 

e dal terorisim a rindin simpri 

plui malsigùr, al è ben cjalàsi tal 
spieli e imparà ben ce che o sin 
stàts e ce che o sin deventàts in 

dì di vué. E scuvierzi che dut ce 
che o vin fat di bon pe nestre 

tiere lu vin simpri fat tirantsi sù 

lis maniis di bessòi, e cirint il 

plui pussibil di autoguviernàsi. 
Soredut, ricognossint lis nestris 
comunitàts e lis lôr diferencis e 
scoltant la lôr vôs. Lu fasevin al 
timp dai Patriarcjis e si lu à fat al 
timp dal taramot. Si scugnarà fàlu 
ancje tal avignì, ma par jessi sigûrs 
che il Friùl al percori cheste strade, 
bisugne movisi a meti dongje un 
moviment di popul che al sburti par 
une espansion de nestre autonomie. 


E che al cjali ae Europe des regjons 
cuntun voli gnîf, zontantsi a chei 
che a condividin cheste nestre 
vision. 


PAR CHEST, AL VA SALUDAT 
TANT CHE UNE VORE 
IMPUARTANT IL FAT che Patrie 
Furlane e sedi jentrade (cu la poie 
de Union Slovene) inte European 
Free Alliance che e met dongje i 
moviments nazionài dai popui di 
Europe. Al è il segnàl di un gnûf 
sproc, di une gnove tindince dai 
autonomiscj furlans: creà puints e 
no sgjavà fossài. 


DOME CUNTUN VOLI AES 
LIDRÎS E UN ALTRI AL MONT 

O PODARÌN STUDIA UN AVIGNÌ 
DIFERENT PAI NESTRIS FÎs. 

E tocje dâsi dongje, tirà fûr lis miòr 
energjiis e dute la passion che o 
sarìn bogns. Ma tocje fàlu cumò. 
Se la int e domande plui Friùl, 
bisugne dài une sperance. Ai 2 di 
Avrîl la strade par Sapade, plene 

di bandieris, e jere pardabon un 
spetacul. E tante int lade sù a pandi 
solidarietàt ai confradis sapadins 
(no jerin puescj par mangjà o par 
durmî cence prenotazion) e da un 
segnàl special: che al pues madressi 
un moviment autonomist gnùf, 
zovin e inclusîf, e che la int i darès 
par sigàr un bon acet. Il 





In ocasion dai dîs agns de muart 
di pre Toni Beline il Comun di 
Basilian, cul patrocini de Società? 


Filologjiche Furlane e in colaborazion 


cu la Union Artistiche Culturà! di 
Basilian, al inmanee une edizion 


special dal concors leterari Emozions 


di Ingjustri, dedicade ae figure dal 
predi, scritòr e inteletuàl furlan 

che al fo cùr e anime di Visepente, 
frazion di Basilian. 

Cheste edizion e smire a ricuardà la 
ativitàt di pre Toni tant che tradutòr 
di tescj par furlan, da lis contis e 
flabis di Fedro, Esopo, Collodi e La 


Ù LA SGRIFE 


PERAULIS SELEZIONADIS 
Inte suaze dai incuintris in ricuart 
di pre Antoni Beline, ai 13 di 


Mai, a Rualp-Val, la Societât 
Filologjiche Furlane e fasarà 
la cunvigne Lis peraulis di pre 
Toni. Di sigûr no saran chês 
che pre Beline al diseve su la 
Filologjiche... 





Il concors leterari “Emozions di ingjustri 
2017 dedicât a Pre Toni Beline” 


e Redazion 


LA BIBIE 





Fontaine, fin a rivà ae traduzion dal 
Libri dai libris, la Bibie, lant daùr 
des olmis di un altri grant de culture 
furlane, pre Checo Placerean. 


LA IDEE DI FONDE E JE CHÉ 

DI PERCORI IL TROI SEGNAT 
DAL AGÀR DI PRE BELINE, di 
mit di voltà lis vôs de leterature 
taliane e foreste tai sunòrs de nestre 
marilenghe. 

Il concors al è viert a ducj chei che 
a àn voie di misuràsi cu la traduzion 
dal talian al furlan, che a sedin a stà 


in Italie o pùr tal forest. Si pues 
partecipà cuntun sél lavòr di no 
plui di 5.000 batudis (cun dentri i 
spazis), di cualsisei gjenar leterari 
(poesiis, contis, flabis, novelis, 
pagjinis di diari, tocs di romanç e 
vie indenant).I elaboràts a varan 
di rivà al Ufici Protocol di Basilian 
dentri dai 30 di Jugn dal 2017.I 
lavòrs a vignaran judicàts di une 
jurie di esperts, di membris de 
Societàt Filologjiche Furlane e di 
rapresentants de Aministrazion 
ComunAl e de Union Artistiche 
Culturàl di Basilian. 


AI PRINS TRÉ CLASSIFICATS 
UR VIGNARÀ DAT UN BON DI 
SPINDI IN LIBRIS di 250 € (prin 
premi), 175 € (secont premi) e 75 
€ (tierc premi). Il bant complet e 

il modul di iscrizion al concors si 
cjatiju sul sît dal Comun di Basilian 
(www.comune.basiliano.ud.it). 

Par informazions, si pues contatà 

il Sportel pe Lenghe Furlane dal 
Comun di Basilian (rif. dot. Serena 
Fogolini), o pùr la bibliotecarie (rif. 
Eva Seccardi). Il 








GNO 
O5 a VS 


DAL FRIJL 


Midiantde storie dai cognons furlans, 
si fâs ancje la storie dal nestri Friùl. 
Chest mês us proponìn i 5 cognons 
plui frecuents a Pordenon cjalant l'e- 
lenctelefonic, presentàtsparordin dal 
plui presint. 


(gjavats fùr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. 0 ringraciìn i autòrs 
pe disponbilitàt e pe colaborazion). 


SANTAROSSA 

In mancjance di conferme tai archi- 
vis si pues pensà che chest cognon al 
vegni fûr di une Sanza (non di per- 
sone) cui cjavei ros. Altris ipotesis a 
disin che la origjine e sarès une loca- 
litàt: une capele o une glesie avodade 
a Santa Rosa (duncje la dople s e sarès 
un fal di trascrizion). 

Cognon une vore frecuent ancje a 
Purcie e nol è ràr a Brugnere, Vile di 
Flum, Fontanefrede, Prate, Dacan di 
Pordenon. 1588, 6 febb. Francesco di 
Santa Rossa g. Paolo di Paussis (Palse) 
servo di Antonio Rizzardi di Rorai gr. 


BRUSADIN 

Al è un adietîf che tant in venit che 
par furlan, al vàl dî brusadiç e, duncje, 
al podares jessi stàt il sorenon di 
un scùr di piel. Presint ancje a San 
Quirin, Vile di Flum, Cordenons 
e Purcie. 1650, 24 febb. Valentino 
Brusadino di Pordenone- teste allin- 


quisizione. 


BOMBEN 

Al sta par don e den. Duncje un 
non di bon auguri. A Udin tal 1370 
Perocij de Bonben e a Sacîl tal 1424 
Nicolaum de Bonbene de Utino.In dì 
di vué al è carateristic in plui che di 
Pordenon (1513 Mattio de Bonben) 
ancje di Copule; si cjatilu ancje a 
Cordenons, Purcie, Manià, Vile di 
Flum, Lavorét. 


FURLAN 

Cussì a vegnin clamîts i abitants da 
Patrie. Ma al podeve jessi ancje un 
non di persone: tai archivis o cja- 
tin Forlanus filius Febi de la Turre e 
Friulana de Turribus;tal 1342 Furlane 
filie olim ser Matie de Flagonia. Come 
che al è facil capî, al è un cognon plui 
frecuent fûr dal Friûl a dimostrazion 
dai moviments de nestre int tai secui 
cuant che i cognons a lavin formant- 
si. A Trent, tal 1378 Bonaventura dit 
Furlanus e tal 1477 zuan furlan de 
carnia. A Copertino (Lecce) tal 1575 
Lupo Antonio Furlano. 

Alè presint ancje a Cordenons, Prate, 
Purcie, Sacîl, Daçan di Pordenon. 


GRIZZO 

Di Grizzo, borc dal comun di 
Montreal. O fasìn dut câs notà che 
tal Tresinte Gri al podeve jessi un 
non di persone. A Glemone, tal 1368 
un Pieri di mestri Gris. Si cjatilu ancje 
a Cordenons. Il 





-> MUSICHE <- 
CECILIA, 
LA STELE 
DAL FOLK 
CJARGNEL 


Nus à lassâts la 
regjine de armoniche 








CECILIA (FOTO PATATTI) 


Nus à lassàts la femine che plui di 
ogni altre e à rapresentàt la musiche 
in Friûl. Une robe sole cu la sô ar- 
moniche, un dutun cu la int che le 
scoltave e che jé e saveve fà balà cen- 
ce polse. Un simbul inimitabil, une 
ambassadore dal folclòr musicàl cjar- 
gnel. Cecilia Boschetti, cognossude 
tant che Cecilia Folk, si è distudade 
ae etàt di 80 agns, ai 15 di Marg in- 
tal Ospedal di Glemone. Un displasé 
par ducj. Nassude a Cursuvint ai 28 
di Zenâr dal 1937, fie di artist — so 
pari al jere un sunadòr di liron —, 
e mari di artiscj, ven a stài di Gigi 
Maieron, il cjantautòr cjargnel, e di 
so fradi Daniele. 


INSIEMI, DUCJ E TRÉ, A JE- 
RIN I COMPONENTS DAL TRIO 
CECILIA, un grup che ben adore al 
jere deventàt un element insostituibil 
tes sagris e fiestis pardut in Friùl e 
inmò plui lontan. Jê ae armoniche, 
Gigi ae ghitare e Daniele ae vôs. 
Une des ultimis aparizions insiemi 
e je stade intal 2011 tal Auditorium 
“Candoni” di Tumieg, cuant che al 
è stàt presentàt il lavòr discografic 
di Maieron dal titul: “Vino, tabac- 
co e cielo”. Une comozion par ducj. 
Purtrop al è dificil rivà a cjatà fàr 
cualchi regjistrazion o filmàt sul so 
cont. 


AL ESIST L'ALBUM “CECILIA 
FOLK, LA VOUS DE CJARGNE”, 
25 CJANCONS REGJISTRADIS PE 
AVF DI NIMIS. Al è inmò sore biel 
lei di jê, des sôs esibizions musicàls 
midiant di internet, a dimostrazion 
che la sò nomee e la grande consi- 
derazion sul so cont no à mai vût 
confins, buine di jessi impuartante 
sedi sui breàrs pes baladis, sedi inte 
virtualitàt de rét. A son tancj i co- 
ments lassàts dai apassionàts de sò 
musiche e dal so caratar sclet, che si 
puedin lei su internet. 


UN DAI PLUI BIEI AL È CHEL DAL 
COMIC CJARGNEL E SO GRANT 
AMÌ ROMEO PATATTI, che al scrîf 
su facebook: «Nuie ce dî... cuant che 
e sunave jê a Dimpong, si puartave jù 
dut Cursuvint, Sudri, Paluce e tante 
altre int.Tu podevis clamàle ogni sere 
che il tendon al jere simpri plen, cu la 
sò semplicitàt, ligrie e la sò maniere 
uniche di movi e sun la sò armoni- 
che e jemplave il cûr a ducj. Mandi 
Cecilie, un mît che al restarà par sim- 
pri tal cûr di ducj nô». Il 


Par viodi i altris contignùts 
de “La Patrie dal Friùl°, 
abonaitsi. Dutis lis informazions si cJatin li dal sît 
www.lapatriedalfriul.org 
Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 















le vedis lete dome cualchi volte, 






aboniti o rinove l'abonament 





a un mensîl unic: almancul une volte 


al mês, lei par furlan! 


